Tonka Petrova

Tonka Ivanovna Petrova (, s. 1. helmikuuta 1947 Jambol, Bulgaria) on bulgarialainen keskimatkojen juoksija.

Petrova saavutti pronssia 4×400 metrin viestissä Sofian sisäratojen EM-kilpailuissa 1971. Vuonna 1973 hän sai hopeaa 1 500 metrin juoksussa Rotterdamin sisäratojen EM-kilpailuissa ja pronssia 1 500 metrin juoksussa Moskovan kesäuniversiadeissa. Seuraavan vuoden sisäratojen EM-kilpailuissa Göteborgissa hän voitti 1 500 metrin juoksun ja sai hopeaa viestissä. Hän kilpaili 1 500 metrin juoksussa Münchenin olympialaisissa 1972.

Lähteet 

Bulgarialaiset keskimatkojen juoksijat
Vuonna 1947 syntyneet
Elävät henkilöt